132 са новите случаи на коронавируса у нас , още 6 са починали Общият брой на заболелите от началото на пандемията достигна 3 674 души Нов негативен рекорд постави коронавирусът у нас . 132 са новите заразени за последното денонощие . Това е с 42 случая повече от вчера . Това показва Националната информационна система . Общият брой на заболелите от началото на пандемията достигна 3 674 души , а излекуваните са 1 941 . Разпределението по области по настоящ адрес на лицата е , както следва : Благоевград - 4 ; Бургас - 1 ; Варна - 1 ; Велико Търново - 1 ; Видин - 7 ; Добрич - 1 ; Кърджали - 2 ; Кюстендил - 11 ; Пазарджик - 17 ; Плевен - 5 ; Пловдив - 8 ; Разград - 1 ; Сливен - 9 ; Смолян - 5 ; София област - 26 ; София град - 30 ; Стара Загора - 1 ; Шумен - 1 ; Ямбол – 1 . 289 са пациентите с доказана коронавирусна инфекция , настанени в лечебни заведения за болнична помощ . От тях в интензивни структури се намират 13 . Националната информационна система показва , че у нас са регистрирани общо 333 медицински служители , при които е доказан новият коронавирус . През изминалите 24 часа са установени 4 нови случая на лекар , медицинска сестра , санитар и друг медицински персонал . Починалите през последното денонощие са шестима , а общо жертвите на коронавируса у нас са 190 души . Починали са мъж на 55 г . с пневмония и сърдечно заболяване , жена на 74 г . със сърдечно заболяване , мъж на 70 г . със сърдечно заболяване и хронично белодробно заболяване , жена на 89 г . със сърдечно заболяване , хронично белодробно заболяване и онкологично заболяване , жена на 80 г . със злокачествено заболяване и мъж на 71 г . с остра респираторна инфекция , за когото няма информация за други заболявания .